b'\n_START_ARTICLE_\nSamorog (drama)\n_START_SECTION_\nVsebina\n_START_PARAGRAPH_\nZgodba se dogaja v neopredeljenem srednjeve\xc5\xa1kem mestu od jutra do ve\xc4\x8dera, ki ga po legendi stra\xc5\xbei samorog. Njegov ustanovitelj je bil Henrik Sekira, ki je samorogu odsekal glavo, zato je njegov rod preklet. Mesto oblega sovra\xc5\xbenik Berengar. V mestu \xc5\xbeivita potomki bogate dru\xc5\xbeine Axtlingov, dvoj\xc4\x8dici Margarita in blazna Ur\xc5\xa1ula. V mestu se pojavita najemni\xc5\xa1ki vojak Wolf in \xc5\xa1pilman ter tat Dizma, ki nameravata ukrasti zaklad hi\xc5\xa1e Axtling. V slednjem kr\xc4\x8dmar Pincus in Ur\xc5\xa1ula prepoznata umetnika, ki je neko\xc4\x8d na njihovi hi\xc5\xa1i naredil barvasto okno z motivom samoroga, nato pa je od\xc5\xa1el iz mesta. Ljudje so govorili, da ga je zastrupilo neko dekle in da se je v gozdu obesil. V obkoljenem mestu si sku\xc5\xa1a sodnik Bertram pridobiti pametno devico Margarito Axtling._NEWLINE_V drami je \xc4\x8dutiti Strni\xc5\xa1evo filozofijo, ki razkriva spopad med dobrim in zlim oz. med la\xc5\xbejo in resnico._NEWLINE_Po drami je skladatelj Pavel \xc5\xa0ivic napisal istoimensko opero.'